מור פולנוהר

מור פולנוהר (נולדה ב-10 בנובמבר 1990) היא שחקנית וזמרת ישראלית. פולנוהר נולדה וגדלה בנתניה. עשתה את תפקידה הראשון לטלוויזיה בשנת 2001 (גיל 11) ומאז החלה להופיע בהפקות טלוויזיה, קולנוע ובמה. היא למדה תיאטרון במשך 8 שנים בבית הספר לאומנויות הבמה, "הבוסתן" שבנתניה שם למדה משחק, מחול קלאסי ומודרני, אקרובטיקה אווירית ומוזיקה. בשנת 2012 הצטרפה פולנוהר ללהקת מיומנה. במסגרת הלהקה השתתפה במופע "Momentum" המשלב אקרובטיקה, מחול, טכנולוגיה, קצב ושירה איתו הופיעה בישראל ומחוצה לה. שירתה בצה"ל בחיל המודיעין. תפקידה הראשון של פולנוהר בטלוויזיה היה בסרט הטלוויזיה "יומן כיתה", שכיכבה בו בגיל 11, בתפקיד הראשי. כמו כן, השתתפה בפרסומות ל"סלקום", "קוקה-קולה" ול"האגודה למלחמה בסמים". בשנת 2009 עשתה את תפקידה בסדרת הדרמה "פרשת השבוע", ששודרה ב-HOT3. בשנים 2012–2016 גילמה את דמותה של "רונה דיין" בסדרת הנעורים "גאליס", וב-2012 הסופרת סמדר שיר הוציאה לאור ספר המבוסס על תפקידה בסדרה, הנקרא "גאליס - הקיץ של רונה ודורי" שהפך לרב-מכר בקרב בני הנוער. במהלך אותה שנה, השתתפה בשני פרקים בתוכנית המציאות "TLV עושים את תל אביב". בשנת 2014 שיחקה בתפקיד ראשי בסדרה הקומית "משפחה שולטת", ששודרה בערוץ הילדים ב-yes במשך 4 עונות, שם היא גם מבצעת את שיר הנושא של הסדרה "מלך". באותה השנה מור הצטלמה לסדרה האמריקאית "הרודן" ("Tyrant") בתור סמירה, נערה מוסלמית בת 20 הפעילה באופוזיציה ונלחמת באומץ על העקרונות בהם מאמינה. הסדרה משודרת ברשת FOX וב-YES. עונתה השנייה, בה מופיעה גם עלתה ביולי 2015. באותה שנה שיחקה במופע הקברט "קטסטרוף״ של הבמאית אסתר אלקיים בפסטיבל צוותא. בשנת 2015 החלה בערוץ 10 סדרת הנוער "להתבגר", המבוססת על סדרת הספרים של גלילה רון פדר עמית "להתבגר", בה פולנוהר משחקת את נעמה נאור לצדם של טום יפת וניב סולטן. ובנוסף התארחה בתוכנית "הבנים והבנות". בשנים 2015–2016 שבה לגלם את דמותה של רונה בשתי העונות האחרונות (6–7) של הסדרה "גאליס", והופיעה במופע "גאליס מופע סוף" יחד עם חבריה מגאליס תובל שפיר, אליאנה תדהר ועוד. בשנת 2017 שיחקה בסדרה "כיפת ברזל" בתפקיד יפעה שוורץ כחברתו של גור-אריה כהן, חייל דתי-לאומי שמתאבד עקב פגיעה מינית. בשנת 2005 השתתפה פולנוהר בסרטו של רם לוי "עור", בו גילמה את דמותה של "נטלי", השתתפה בסרט הסטודנטים הקצר ב-2007, "בדרך שלה". בשנת 2014 לוהקה לסרט הקולנוע "מקום בגן עדן" בבימויו של יוסי מדמוני. בשנת 2015 דיבבה את דמותה של לולה בסרט "השדון הראשון שלי". בשנת 2017 שיחקה בסרט "כמעט מפורסמת" לצד עמית יגור, נועה קירל, עומר דרור ועוד. בשנת 2021 שיחקה בסרט "שתיים" של היוצרת אסתר אלקיים לצד אגם שוסטר. קולנוע: "עור" (2005) - נטלי. "מקום בגן עדן" - (2014) "כמעט מפורסמת" - (2017) דיבוב: "השדון הראשון שלי" - (2015) - לולה טלוויזיה: "פרשת השבוע" - (2009) - נעמה בן דוד "גאליס" - (עונות 6–7 ,1-3) - (2012-2016) - רונה דיין "גאליס - הדרך לנוקיה" - (2014) - רונה\מור "הרודן" עונות 1–2 - (2014-2015) - סמירה "משפחה שולטת" עונות 1–4 - (2014-2015) - מיכל אופיר "להתבגר" - (2015) - נעמה נאור "הבנים והבנות" - (2015) - בתפקיד עצמה. "כיפת ברזל" - (2017) - יפעה שוורץ. מור פולנוהר, במיזם "אישים" לתיעוד היצירה הישראלית מור פולנוהר, במסד הנתונים הקולנועיים IMDb (באנגלית) באתר אידבי כרטיס שחקן בסוכנות השחקנים, "חיים שרגא". כוכבת גאליס לוהקה לסדרה האמריקאית של גידי רף 5 ביוני 2014, מיקי לוין, מעריב. השנה שלה: מור פולנוהר בתפקיד חדש בסדרה אמריקאית 11 ביוני 2014, מאי מורד, פרוגי. ממיומנה ועד לפריים טיים מאמריקה: כוכבת גאליס מדברת על הפריצה 21 ביולי 2014, יחזקאל נפשי, מעריב השבוע בן רביד ומור פולנוהר מגיעים ל"הסוכה של פרוגי" 9 באוקטובר 2014, עמית שאטו ומשה אבוטבול, פרוגי. השחקנית הנתנייתית הצעירה, מור פולנוהר, תככב בסיטקום טלוויזיוני חדש לצדם של אורנה בנאי ורמי ורד 26 באוקטובר, שיר אוטספלד, KSN משפחה שולטת: על מה מור פולנוהר חולמת? 25 בנובמבר, Yes blog שולטת ב"הרודן": לגל גדות נמצאה יורשת 9 באפריל 2015, עידוא דגן, באתר מעריב. שוברים שיניים: סלבס עם שמות משפחה לא שגרתיים 12 באפריל, משה אבוטבול, פרוגי מור פולנוהר בראיון אישי : "אני מאוד אוהבת את הגוף שלי" 3 במאי, נופר יעקב, בא לי! לא תאמינו מה ההתמכרות המוזרה של מור פולנוהר 28 במאי 2015, נענע 10. מור פייר: ראיון מיוחד עם מור פולנוהר 24 ביוני 2015, יונתן ברברשטיין, mako - מעריב לנוער. הפייסבוק הרשמי מור פולנוהר(הקישור אינו פעיל) קליפ לשיר "Pieces" עם הצמד E&U, באתר הסרטונים YouTube‏, 28 במרץ 2015 ובשנת -2015 הודיעה מור בטקס נבחרי הילדים שהיא חוזרת לשחק בסדרת הנעורים גאליס . רבי המכר של השבוע 2013/01 באתר פה שם